Clemens, episcopus seruus seruorum dei, vniversis christi fidelibus præsentes litteras inspecturis salutem et apostolicam benedictionem. Licet is de cuius munere venit ut sibi a fidelibus suis digne et laudabiliter seruiatur, de habundancia pietatis sue, que merita supplicum excedit, et vota bene seruientibus sibi multa maiora retribuat quam valeant promereri, nihilominus tamen desiderantes domino reddere populum acceptabilem, et bonorum operum sectatorem fideles ipsos ad complacendum et quasi quibusdam muneribus alectiuis, indulgentiis uidelicet, et remissionibus muniamus ut ipsi exinde reddantur diuine gracie aptiores; cupientes itaque ut ecclesia seu monasterium sancti Stephani de Diuione, ordinis sancti Augustini lingonensis diocesis, ad quam causa deuotionis magna confluit populi multitudo, congruis honoribus frequentetur, et ut christi fideles colibencius causa deuocionis confluant, ad eandem et ad reparacionem ipsius et dicti monasterii, manus promptius porrigant adiutrices, quo ex hoc ibidem uberius dono celestis gracie conspexerint se refectos de omnipotentis Dei misericordia et beatorum Petri et Pauli apostolorum, eius auctoritate confisi omnibus uere penitentibus et confessis, qui in Natiuitatis, Circuncisionis, Epiphanie, Ressurectionis, Ascencionis corporis domini nostri Jesus christi, et Penthecostes nec non Natiuitatis, Anunciacionis, Purificacionis et Assumptionis beate Marie uirginis, ac Natiuitatis beati Johannis Baptiste, apostolorum Petri et Pauli, et sanctorum Stephani et Medardi, predictorum, ac ipsius ecclesie dedicationis festiuitatibus et in celebritate omnium sanctorum, nec non per ipsarum Natiuitatis, Epyphanie, Resurrectionis, Ascensionis, et corporis domini ac Natiuitatis et Assumpcionis ipsius beate Marie natiuitatis, beati Johannis, apostolorum Petri et Pauli predictorum, ac Stephani et Medardi predictorum festiuitatum octabas, et per sex dies dictam festiuitatem Penthecostes immediate sequentes, ecclesiam ipsam deuote uisitauerint, et ad ipsius et monasterii predicti reparacionem manus porrexerint adiutrices singulis, uidelicet festiuitatum, et celebritatis vnum annum et quadraginta octabarum uero et sex dierum predictorum diebus, quibus dictam ecclesiam uisitauerint, et manus porrexerint ut præfertur, quinquaginta dies de iniunctis eis penitenciis misericorditer relaxamus; ceterorum ut omnia et singulaque, per eosdem fideles, pro relaxacionis huiusmodi gracia consequendi offerri contigerit uel donari in usus ad quos oblata uel donata fuerint integre conuertantur sub interminacione diuini indicii districtus inhibemus, nequis cuiuscumque status condicionis uel dignitatis existat quicquam de oblatis uel donatis ipsis sibi aliquatenus apropriet uel usurpet. Si quis autem hoc attemptare presumpserit, non possit a reatu presumptionis huiusmodi ab aliquo, nisi apud sedem apostolicam ac satisfaccione debita per eum de illis que sibi apropriauerit uel usurpauerit realiter prius impensa, nisi in mortis articulo constitutus absolucionis beneficium obtinere. — Datum Auiuione decimum kalendas aprilis M CCC III pontificatus nostri anno quintodecimo. — J. Dumasii. — Jo. de Neapoli.